ร้านนี้ตั้งอยู่ที่ตลาดนัดรถไฟ โซน E ค่ะ มีขายเป็นยำตามสั่งหลายอย่างเลย ตัวร้านและแม่ค้าดูดี สะอาดสะอ้านค่ะ ระหว่างทานไปสังเกตุแม่ค้าคอยทำความสะอาดตัวร้านเวลาไม่มีลูกค้าเสมอ อาหารจำพวกยำต้องแซ่ป และร้านนี้ทำออกมาได้แซ่ปจริงๆค่ะ มียำให้เลือกหลายอย่าง เช่น ยำวุ้นเส้น ยำผักกะเฉด ยำรวมมิตรทะเล ยำมาม่า ยำหมูหวาน ยำไก่หวาน ยำหมูยอ ยำลูกชิ้นปลาอินทรีย์ ยำเห็ดรวมมิตร วัตถุดิบดี มีเยอะ และสดใหม่ ตอนทานใส่จานโฟม กับช้อนพลาสติกค่ะ สามารถเอาไปทานที่อื่นได้ด้วย